Консултации за домашното насилие осигурява фондация "Джендър алтернативи"
12 юни 2019 / 14:04
BOBSTH 14:04:31 12-06-2019
MM1403BO.023
Фондация "Джендър алтернативи" започва изпълнението на проект, който се фокусира върху осигуряването на безплатна ефективна защита на правата и интересите на пострадалите от домашно насилие. Проектът бе представен на пресконференция в пресклуба на БТА в Пловдив от управителя на фондацията адвокат Милена Кадиева.
По думите й пълнолетни лица пострадали от домашно насилие ще бъдат консултирани два пъти седмично в офиса на фондацията, за което са предвидени 96 часа за повече от 50 лица, каза Кадиева. За първи път юристите ще могат да помагат на пострадали и в УМБАЛ "Св.Георги", където ще бъда открит специален кабинет. Там адвокатите на фондацията ще приемат всеки понеделник.
В рамките на шест месеца, в същия кабинет, ще бъде осигурявано и психо-социално консултиране от психолог, за което са предвидени също 96 часа за повече от 15 пълнолетни лица. Програмата предвижда и работа с пълнолетни лица извършители на домашно насилие, както и семинар за обучение на представители на институциите и организациите, прилагащи ЗЗДН.